Amalia se slaai vir ’n stralende vel | SARIE
Amalia Uys is die beeldskone rooikop-aktrise met die mooiste melkwit vel – vlekkeloos en stralend. Haar geheim vir ’n vel wat gloei en hare wat blink? ’n Vars en gesonde slaai!
Amalia glo jy is wat jy eet. “Dit is my gunsteling-slaai: Dis propvol goodies en laat jou vel straal. Die slaai verminder werklik inflammasie in die vel en die pampoenpitte is ryk aan sink, wat veral goed is hiervoor. Dis kleurryk, vullend en smullekker!”
Goedvoel-slaai vir ’n stralende vel
* rooi-ui, in dun ringe gesny
* sade, soos pampoenpitte, sonneblom- en vlassaad
* botter vir braai
* aspersies, in stukke gesny
* broccoli, in blommetjies gebreek
* vars kruie, soos roket, basiliekruid en ment
* gegeurde bokmelkkaas
1. Meng olyfolie, asyn, heuning en sout en peper en voeg die uie by. Laat week tot die uie sag en deurdrenk is.
2. Rooster die sade in ’n bietjie botter op die stoofplaat.
3. Stoom die aspersies en broccoli net vir 2 minute (dit moet nog bros wees!).
Vir variasie kan jy gerookte hoenderstukkies byvoeg, of selfs gerookte forel, sê Amalia.
LEES NÓG Karlien oor ma-wees en lewenslesse